Részvételi szabályzat

A Manna FM 98.6 Szól a Manna - Száll a segítség - akciójához!

A Manna Vision Hungary Kft. (1047 Budapest Gervay utca 4) által szervezett (továbbiakban: Szervező) karantén-jótékonysági akcióban kizárólag azon kizárás alá nem eső, magyar állampolgárságú, természetes személyek vehetnek részt, (továbbiakban: Résztvevő), akik a segitseg@mannafm.hu e-mail címen jelentkeznek.

1. Az akcióban való részvétel a jelen hivatalos Részvételi szabályzat automatikus elfogadását jelenti.
2. Az akcióra történő jelentkezés időtartamát 2020. május 24-én 12:00-kor zárjuk. (A Szervező a hosszabbítás és időtartam módosítás jogát fenntartja.)
3. Az akció leírása

Célunk, hogy a koronavírus járvány apropóján 20 személy/család részére adományt juttassunk el partnereink segítségével. Az akcióra való felhívás május 11-én indul. Innentől várjuk a jelentkezéseket és a jelöléseket a segitseg@mannafm.hu címre.

Az akcióba kerülni kétféleképen lehet:

* A személyek/családok maguk jelentkeznek.
* Hallgatóink jelölnek olyan személyeket/családokat, akikről tudják, hogy jól jönne náluk a segítség.

A Manna FM stábja felveszi a kapcsolatot a jelöltekkel és saját hatáskörében szelektálja, hogy kik részére juttat el adományt partnerei segítségével.

A kiírás hiányosságáért, hibájáért (pl. telefonszám vagy e-mailcím elírás), olvashatatlanságáért, illetve késedelméért a Szervező semmilyen felelősséget nem vállal.

A Szervező jogosult alapos okkal, de külön indokolási kötelezettség nélkül bizonyos résztvevőket kizárni az akcióból (pl. ha megsértették az akció részvételi feltételeit stb.), és fenntartja magának a jogot a jogi lépések megtételére is.

Adomány: a Manna FM partnerei által felajánlott csomag, amely alapvető élelmiszer és használati cikkeket, valamint vitaminokat és tisztítószereket tartalmazhat.

Az adomány a kiválasztott családok nevére szólnak, másra át nem ruházhatók, tárgynyeremény esetén készpénzre nem válthatók.

1. Kiválasztott jelöltek értesítése:

Az értesítésre a kiválasztott jelölt 1 munkanapon belül köteles visszajelezni, és jelezni, hogy az adományra valóban igényt tart-e. E kötelezettség elmulasztása az adományra nézve jogvesztő hatályú lehet, és a Szervező jogosult helyette a soron következőt kiválasztottnak nyilvánítani, és őt kiválasztásának tényéről értesíteni. Az értesítő kézbesítése, megjelenése során esetlegesen keletkező károkért, késedelemért, adatvesztésért, a levelezéssel járó technikai akadályokért a Szervező semmilyen felelősséget nem vállal. Az értesítő vagy válasz e-mail/ válasz üzenet esetleges levélszemétbe kerüléséért a Szervező semmilyen felelősséget nem vállal, ill. technikai problémákért, különösen a telefon-, a Facebook- a számítógépes- és elektronikai hálózatok meghibásodásáért sem. Az adományokat a Szervező személyesen viszi el vagy postai úton juttatja el a kiválasztott Résztvevőkhöz.

1. Az akcióra történő jelentkezéssel a Résztvevő hozzájárul ahhoz, hogy lakókörnyezetében róla videófelvétel készüljön, amit a Szervező saját döntése alapján publikálhat, valamint a Szervező kérésére telefonos vagy személyes interjút ad, amit a Szervező a 98.6 Manna FM műsorán szabadon közzé tehet.
2. A 98.6 Manna FM játékaiban és akcióiban a nagyobb nyerési esélyegyenlőség érdekében egy játékos/résztvevő 1 hónapon belül összesen egy alkalommal vehet rész.
3. Az akcióból ki vannak zárva a Szervező és Lebonyolító dolgozói továbbá a 98.6 Manna FM számára megbízási vagy vállalkozási jogviszonyban tevékenységet ellátó személyek, valamint mindezen személyeknek a Ptk. 685.§.b. pontjában meghatározott közeli hozzátartozói.
4. A Résztvevők által megadott adatok hiányosságáért/hibájáért, téves és jogsértő adatszolgáltatásából eredő esetleges károkért a Szervező felelősséget nem vállal.
5. A Szervező fenntartja a jogot, hogy kizárja minden jelenlegi és jövőben szervezett promóciójából azt, aki bármely szervező vagy lebonyolító által szervezett promócióban bizonyítottan csalást/hamisítást/visszaélést követ el.
6. Az adományt átvevő résztvevő feltétel nélkül beleegyezik abba, hogy adatai (neve, anyja neve, címe, szig. száma, telefonszáma, lakcíme) a Manna Vision Media Műsorszolgáltatási Kft. adatbázisába kerüljenek, és azokat a Manna Vision Media Műsorszolgáltatási Kft. – esetleges tiltási nyilatkozat kézhezvételéig – minden további ellenszolgáltatás nélkül és engedélyezés nélkül a jelen promóció lebonyolítása, valamint saját marketingtevékenysége céljából, illetve kutatás és közvetlen üzletszerzés célját szolgáló név és lakcímadatok kezeléséről szóló 1995. évi CXIX törvényben meghatározott piackutatás és közvetlen üzletszerzés céljára a jövőben felhasználhassa. Az a résztvevő, aki nem kívánja, hogy a jövőben további névre szóló ajánlattal megkeressék, illetve tiltakozik adatai bármilyen más, e pontban fentebb megjelölt célra történő kezelése ellen, adatai törlését a nyilvántartásból a következő címen kérheti: Manna Vision Média Műsorszolgáltatási Kft. 1147 Budapest, Gervay utca 4. Az adatbázis harmadik félnek nem kerül átadásra, azt és az abban szereplő adatokat a 98.6 Manna Fm bizalmasan kezeli, azokat kizárólag alkalmazottjai ismerhetik meg. A 98.6 Manna Fm az adatokat – esetleges tiltási nyilatkozat, törlési kérelem hiányában – a nyeremény elnyerésétől számított 5 évig tartja nyilván, ezt követően törli azokat.
7. Ezt az akciót a Facebook semmilyen formában nem támogatja, azt nem a Facebook rendelte meg és nem a Facebook kezeli. Az Ön által megadott információkat a szervező részére adta meg és nem a Facebook részére.

Az adatvédelmi nyilatkozatot itt olvashatja: <https://mannafm.hu/adatkezeles/>

2020. május 10.